Komission päätös N:o 979/2002/EHTY, tehty 3 päivänä kesäkuuta 2002, lopullisen polkumyyntitullin käyttöönotosta tiettyjen Kiinan kansantasavallasta, Intiasta ja Romaniasta peräisin olevien seostamattomasta teräksestä valmistettujen kuumavalssattujen levyvalmisteiden tuonnissa tehdyn päätöksen N:o 1758/2000/EHTY muuttamisesta ja tiettyjen romanialaisten viejien sitoumuksen peruuttamisesta



Virallinen lehti nro L 150 , 08/06/2002 s. 0036 - 0037



Komission päätös N:o 979/2002/EHTY, tehty 3 päivänä kesäkuuta 2002, lopullisen polkumyyntitullin käyttöönotosta tiettyjen Kiinan kansantasavallasta, Intiasta ja Romaniasta peräisin olevien seostamattomasta teräksestä valmistettujen kuumavalssattujen levyvalmisteiden tuonnissa tehdyn päätöksen N:o 1758/2000/EHTY muuttamisesta ja tiettyjen romanialaisten viejien sitoumuksen peruuttamisesta EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen, ottaa huomioon polkumyynnillä muista kuin Euroopan hiili- ja teräsyhteisön jäsenvaltioista tapahtuvalta tuonnilta suojautumisesta 28 päivänä marraskuuta 1996 tehdyn komission päätöksen N:o 2277/96/EHTY(1), jäljempänä "peruspäätös", sellaisena kuin se on viimeksi muutettuna päätöksellä N:o 435/2001/EHTY(2), ja erityisesti sen 8 ja 9 artiklan, on kuullut neuvoa-antavaa komiteaa asiasta, sekä katsoo seuraavaa: A. AIEMPI MENETTELY (1) Euroopan yhteisöjen virallisessa lehdessä julkaistulla ilmoituksella(3) vireille pannun tutkimuksen jälkeen komissio otti päätöksellä N:o 1758/2000/EHTY(4) käyttöön lopullisen polkumyyntitullin tiettyjen Kiinan kansantasavallasta, Intiasta ja Romaniasta peräisin olevien seostamattomasta teräksestä valmistettujen kuumavalssattujen levyvalmisteiden tuonnissa, hyväksyi tiettyjen intialaisten ja romanialaisten viejien sitoumuksen ja kantoi lopullisesti käyttöön otetut väliaikaiset tullit. (2) Romanialaisten yritysten sitoumus oli yhteinen sitoumus, jonka allekirjoittivat Sidex SA, vientiä harjoittava tuottaja ja kymmenen kauppiasta, jotka myivät ainoastaan Sidex SA:n tuottamaa tarkasteltavana olevaa tuotetta. B. SITOUMUKSEN VAPAAEHTOINEN PERUUTTAMINEN (3) Komissiolle on ilmoitettu, että LNM Group on ottanut haltuunsa Sidex SA:n ja se on muuttanut nimensä muotoon Ispat Sidex SA. Ispat-Sidex SA ilmoitti komissiolle, että se haluaa peruuttaa Sidex SA:n muodollisesti allekirjoittaman sitoumuksen. Koska sitoumus oli luonteeltaan kollektiivinen, myös muiden allekirjoittajien sitoumukset on peruutettava. Tämän vuoksi nimi Sidex SA olisi poistettava niiden yritysten luettelosta, joiden tuotteet on vapautettu polkumyyntitullista päätöksen N:o 1758/2000/EHTY 1 artiklan 3 kohdan mukaisesti, ja sekä Sidex SA:n että muiden allekirjoittajien eli Sidex Trading SRL:n, Metalexportimport SA:n, Metanef SA:n, Metagrimex Business Group SA:n, Uzinsider SA:n, Uzinexport SA:n, Shiral Trading Impex SRL:n, Metaltrade International '97 SRL:n, Romilexim Trading Limited SRL:n ja Metal SA:n nimet olisi poistettava niiden yritysten luettelosta, joiden sitoumukset hyväksyttiin päätöksen N:o 1758/2000/EHTY 2 artiklan 1 kohdassa, ON TEHNYT TÄMÄN PÄÄTÖKSEN: 1 artikla Peruutetaan päätöksellä N:o 1758/2000/EHTY hyväksytyt ja seuraavassa mainittujen yritysten tämän polkumyynnin vastaisen menettelyn yhteydessä esittämät sitoumukset: ">TAULUKON PAIKKA>" 2 artikla Korvataan päätöksen N:o 1758/2000/EHTY 1 artiklan 3 kohta seuraavasti: "3. Tulleja ei sovelleta tuotaessa tarkasteltavana olevaa tuotetta, jonka on valmistanut Steel Authority of India Ltd ja joka on peräisin Intiasta, jos kyseinen yritys on vienyt tavarat suoraan (eli tavarat on toimitettu ja niistä on annettu kauppalasku) yhteisössä olevalle tuojalle ja jos 2 artiklan 2 kohdassa asetetut edellytykset täyttyvät." 3 artikla Korvataan päätöksen N:o 1758/2000/EHTY 2 artiklan 1 kohdassa oleva taulukko seuraavasti: ">TAULUKON PAIKKA>" 4 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä kesäkuuta 2002. Komission puolesta Pascal Lamy Komission jäsen (1) EYVL L 308, 29.11.1996, s. 11. (2) EYVL L 63, 3.3.2001, s. 14. (3) EYVL C 133, 13.5.1999, s. 17. (4) EYVL L 202, 10.8.2000, s. 21.